কলকাতায় ফের বেপরোয়া বাসের দৌরাত্ম্য। আর তার জেরে প্রাণ গেল এক মহিলার। আজ সকালে দুর্ঘটনাটি ঘটে, উল্টোডাঙ্গার হাডকো ক্রসিংয়ের কাছে। পুলিস ঘটনার তদন্তে নেমেছে। তবে, দুর্ঘটনার প্রকৃত কারণ এখনও জানা যায়নি।
 ওয়েব ডেস্ক : কলকাতায় ফের বেপরোয়া বাসের দৌরাত্ম্য। আর তার জেরে প্রাণ গেল এক মহিলার। আজ সকালে দুর্ঘটনাটি ঘটে, উল্টোডাঙ্গার হাডকো ক্রসিংয়ের কাছে। পুলিস ঘটনার তদন্তে নেমেছে। তবে, দুর্ঘটনার প্রকৃত কারণ এখনও জানা যায়নি। প্রত্যক্ষদর্শীদের মত, বেহালার বাসিন্দা সোনিয়া বসুকে ধাক্কা মারার পরও কোনও ভাবেই কমেনি বাসের গতি। বেশ খানিকটা দূর পর্যন্ত, দেহ টেনেহিঁচড়ে নিয়ে যায় বাসটি। পরিস্থিতি দেখে সেখানে আশেপাশের মানুষজন ছুটে এসে উদ্ধার করেন সোনিয়াদেবীকে। তবে তাঁকে আরজি কর হাসপাতালে নিয়ে যাওয়া হলে, চিকিত্‍সকরা মৃত বলে ঘোষণা করেন। ঘাতক বাসটিকে ধরা যায়নি।